Diari Oficial de la Generalitat Valenciana


Sumari del DOGV 8840, del 22-06-2020 (2020/4453)

Informació pública de la resolució per mutu acord del Programa d'actuació integrada del sector UHI-2.
-----------------------------------------------------------------------------------------------------

### Dades del document

Número de DOGV
:   8840

Data del DOGV
:   22-06-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/4453


Data del document
:   11-06-2020

Organisme emissor
:   Ajuntament de Vila-real

Tipus de document
:   Anunci

Descriptors 

:   * Vila-real
    * administració local
    * pla d'urbanisme

Informació pública de la resolució per mutu acord del Programa d'actuació integrada del sector UHI-2. [2020/4453]  
El Ple de l'Ajuntament, en la sessió celebrada el 26 de maig de 2020, en relació a la resolució per mutu acord del Programa d'actuació integrada del sector UHI-2 ha acordat el següent:  
Primer. Comunicar a la Comunitat de Regants i Sindicat de Regs que la resolució del Programa no afecta els drets d'aquesta comunitat, perquè aquesta continuarà sent titular dels llits i del servei de reg encara que no hi haja un programa d'actuació integrada que desenvolupe la unitat d'execució; així mateix continuaran ostentant els drets derivats de la inclusió dels seus terrenys en aquesta unitat.  
Segon. Resoldre per mutu acord el Programa d'actuació integrada de la unitat d'execució única sector industrial UHI-2 del terme municipal de Vila-real, del qual va resultar adjudicatari la mercantil Calviga, SA.  
Tercer. Retornar la garantia dipositada per l'agent urbanitzador per al desenvolupament d'aquest programa, aval dipositat per la mercantil Calviga, SA, amb NIF G18622609, en concepte de fiança 7 % càrregues d'urbanització PAI unitat d'execució sector industrial UHI-2 per import de 270.010,21 - (número d'operació: 808742519597).  
Quart. Declarar la vigència del Pla parcial del sector UHI-2 i deixar sense efecte el Pla especial d'infraestructures per a la construcció de col·lector d'aigües pluvials.  
Cinqué. Notificar aquest acord a l'agent urbanitzador i als propietaris dels terrenys inclosos en el seu àmbit de programació, i interessats en el procediment, així com publicar-lo en el DOGV.  
  
Sisé. Traslladar aquest acord a la Conselleria de Política Territorial, Obres Públiques i Mobilitat.  
Seté. Contra aquest acord, que posa fi a la via administrativa, es podrà interposar en el termini d'un mes un recurs potestatiu de reposició davant del mateix òrgan que el va dictar, o bé, en el termini de dos mesos, un recurs contenciós administratiu davant del jutjat contenciós administratiu, amb l'advertiment que aquest últim no es podrà interposar fins a la resolució expressa o la desestimació presumpta del de reposició, tot això sense perjudici que es puga interposar qualsevol altre recurs, si escau, que estime procedent, en virtut del que disposen els articles 40.2, 123 i 124 de la Llei 39/2015, d'1 d'octubre, del procediment administratiu comú de les administracions públiques i article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Vila-real, 11 de juny de 2020.- L'alcalde: José Benlloch Fernández.